CELEX: 62015TN0535
Language: et
Date: 2015-09-15 00:00:00
Title: Kohtuasi T-535/15: 15. septembril 2015 esitatud hagi – CBM versus Siseturu Ühtlustamise Amet – ÏD Group (Fashion ID)

9.11.2015   
            
            
               ET
            
            
               Euroopa Liidu Teataja
            
            
               C 371/39
            
         15. septembril 2015 esitatud hagi – CBM versus Siseturu Ühtlustamise Amet – ÏD Group (Fashion ID)
   (Kohtuasi T-535/15)
   (2015/C 371/40)
   Hagiavalduse keel: inglise
   
      Pooled
   
   
      Hageja: CBM Creative Brands Marken GmbH (Zürich, Šveits) (esindajad: advokaadid U. Lüken, J. Bärenfänger)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: ÏD Group (Roubaix, Prantsusmaa)
   
      Andmed Siseturu Ühtlustamise Ameti menetluse kohta
   
   
      Vaidlusaluse kaubamärgi taotleja: hageja
   
      Vaidlusalune kaubamärk: ühenduse sõnamärk „Fashion ID” – registreerimistaotlus nr 10 638 658
   
      Menetlus Siseturu Ühtlustamise Ametis: vastulausemenetlus
   
      Vaidlustatud otsus: Siseturu Ühtlustamise Ameti neljanda apellatsioonikoja 14. juuli 2015. aasta otsus asjas R 2470/2014-4
   
      Nõuded
   
   Hageja palub Üldkohtul:
   
               —
            
            
               tühistada vaidlustatud otsus niivõrd, kuivõrd sellega jäeti jõusse vastulausete osakonna otsus lükata ühenduse kaubamärgi taotlus nr 10 638 658 seoses klassidesse 9, 14, 18, 25 ja 35 kuuluvate vastulause toetuseks esitatud kaupade ja teenustega tagasi;
            
         
               —
            
            
               tühistada vastav Siseturu Ühtlustamise Ameti vastulausete osakonna 28. juuli 2014. aasta otsus (asi B 2 038 399) niivõrd, kuivõrd vastulausete osakond rahuldas vastulause ja lükkas ühenduse kaubamärgi taotluse nr 10 638 658 tagasi;
            
         
               —
            
            
               lükata ühenduse kaubamärgi taotluse nr 10 638 658 suhtes 26. juunil 2012 esitatud vastulause tervikuna tagasi;
            
         
               —
            
            
               mõista kohtukulud välja Siseturu Ühtlustamise Ametilt.
            
         
      Väide
   
   
               —
            
            
               Vastulausete osakond ja apellatsioonikoda ei võtnud arvesse Üldkohtu ja Euroopa Kohtu väljakujunenud kohtupraktikat, mille kohaselt tuleb asjaomaste tähiste üldmuljet võrrelda, keskendudes vaidlustatud tähisele tervikuna, mitte võrrelda selle üksikuid osi.